Imtella' Novembru 17, 2021 Maltempata qalila fil-Kanada, ikkawżat fatalità u diversi ħsarat fit-toroq u fil-linji ferrovjarji f'Vancouver. Żewġ toroq ewlenin li jgħaqqdu l-belt kellhom jingħalqu minħabba l-ħsara kbira kaġun ta' għargħar. Mara tilfet ħajjitha f'valanga tat-tajn filwaqt li ħaddiema tas-salvataġġ qalu li minn tal-anqas żewġ persuni oħra huma rrapportati nieqsa. Eluf ta' nies kienu sfurzati jevakwaw minn djarhom minħabba l-maltempata kbira li għamlet it-Tnejn. Il-ħaddiema tas-salvataġġ għadhom ma jafux eżatt kemm karozzi li kien fihom in-nies intilfu fil-valanga. Xhieda qalu li raw il-valanga nieżla gradwalment fuq it-traffiku li kien diġà wieqaf u li raw ħafna nies jiġru u semgħuhom jippanikjaw hekk kif bdew jippruvaw jiskapulawha.